b"\n_START_ARTICLE_\nArquebisbat de la Mare de D\xc3\xa9u a Moscou\n_START_SECTION_\nTerritori\n_START_PARAGRAPH_\nL'arxidi\xc3\xb2cesi compr\xc3\xa8n un vast territori compr\xc3\xa8s a la part centro-septentrional de la R\xc3\xbassia europea._NEWLINE_La seu arxiepiscopal \xc3\xa9s la ciutat de Moscou, on es troba la catedral de  Immaculada Concepci\xc3\xb3._NEWLINE_El territori s'est\xc3\xa9n sobre 2.629.000\xc2\xa0km\xc2\xb2, i est\xc3\xa0 dividit en 62 parr\xc3\xb2quies.\n_START_SECTION_\nHist\xc3\xb2ria\n_START_PARAGRAPH_\nL'administraci\xc3\xb3 apost\xc3\xb2lica de Moscou dels Llatins va ser erigida el 13 d\xe2\x80\x99abril de 1991 mitjan\xc3\xa7ant la butlla  Providi quae Decessores del papa Joan Pau II, prenent el territori a l'arxidi\xc3\xb2cesi de Mahil\xc3\xab\xc5\xad i de la di\xc3\xb2cesi de Tiraspol._NEWLINE_El 23 de novembre de 1999 va cedir una part del seu territori en benefici de l'establiment de l'administraci\xc3\xb3 apost\xc3\xb2lica de la R\xc3\xbassia Meridional Europea (actual di\xc3\xb2cesi de Sant Climent a Saratov) i al mateix temps va assumir el nom d'administraci\xc3\xb3 apost\xc3\xb2lica de la R\xc3\xbassia Europea Septentrional._NEWLINE_L'11 de febrer de 2002, en virtut de la butlla Russiae intra fines del mateix Joan Pau II, l'administraci\xc3\xb3 apost\xc3\xb2lica va ser elevada al rang d'arxidi\xc3\xb2cesi metropolitana i va prendre el seu nom actual."